da en da nl ca da da da es da da da da da da da da da da da sl de da nn nb en ca da da da da da da en da en da en da en da en sv en sv en nb en nb en da da da da da da da de da da da da da da da da da da da da da nl da en da da es nl da
Balletsuccesen om Karen Blixens forunderlige liv er tilbage | Det Kongelige Teater
15.9.2022 14:00:00 CEST | Det Kongelige Teater
Karen Blixen levede et ordrigt liv som ingen andre. Nu danser Den Kongelige Ballet hendes historie uden at bruge ét eneste ord. Koreograf og solodanser Gregory Dean genopsætter sin populære ballet, Blixen, der som noget helt nyt kan opleves på Operaens Store Scene.
I år er 60 år siden, at den danske forfatter Karen Blixen døde. Men hendes fortællinger, og mystikken omkring hendes person, lever gnistrende endnu. Betagetheden af den ikoniske legende er udødelig, og nu bliver det atter muligt at opleve hendes forunderlige liv som ballet, denne gang på Operaens Store Scene.
I Blixen skildres Karen Blixens livshistorie til Claude Debussys berømte melodier – fra barndomsårene, med faderens selvmord, over det ulykkelige ægteskab med halvfætteren Bror Blixen, årene på den kenyanske kaffefarm og den dramatiske forelskelse i Denys Finch Hatton, frem til verdensberømmelsen og de sidste år på Rungstedlund.
Blixen er en helaftensballet koreograferet af kongelig solodanser Gregory Dean, der også tidligere har skabt succeserne Askepot og De glemte børn til Det Kongelige Teater.
"Blixen er noget helt særligt, fordi den portrætterer et komplekst menneske. Karen Blixen har mange forskellige sider i sig, og jeg synes, det er vigtigt at vise en kvinde, der kan være både god og ond, sexet og skræmmende, yndig og kraftfuld. Det er den dybde, der gør Blixen til en følsom og delikat ballet, fordi vi får et indblik i følelser og ikke blot balletteknik." Gregory Dean, koreograf og solodanser ved Den Kongelige Ballet.
Forfatterindens eventyrlige eksistens bliver i Blixen fortalt i ballettens sprog. Astrid Elbo er solist og ny i rollen som Karen Blixen og skal således portrættere ordenes dronning gennem dansen uden at bruge et eneste ord.
”Karen Blixens stemme var meget karakteristisk, så det har været en opgave at finde ud af, hvordan den lyd ser ud fysisk. Hendes stemme og frasering gør, at jeg bevæger mig anderledes. Et ballettrin i Blixen ser altså anderledes ud end i andre balletter. Derudover er der i Karen Blixens tekster utroligt meget fantasi, mørke og humor, som jeg synes er vigtigt at få med, når jeg fortæller hendes livshistorie gennem dansen.” Astrid Elbo, solist ved Den Kongelige Ballet.
Blixen havde urpremiere på Det Kongelige Teater i 2019 og blev sæsonens mest populære ballet.
Repremiere: 24. september. Spiller frem til 3. november 2022
Sted: Det Kongelige Teater, Operaens Store Scene
Orkestreret og arrangeret af: Martin Yates
Scenografi og kostumer: Jon Morrell
Videodesign: Adam Ryde Ankarfeldt
Læs mere om forestillingen her
Nana LanghoffPR- og presseansvarlig, ballet (barselsvikar)
Tlf:+45 25 51 79 24nala@kglteater.dk
Blixen forestillingsbillede fra sæson 19/20. Foto: Henrik Stenberg
Blixen forestillingsbillede fra sæson 19/20. Foto: Henrik Stenberg
Blixen forestillingsbillede fra sæson 19/20. Foto: Henrik Stenberg
Blixen forestillingsbillede fra sæson 19/20. Foto: Henrik Stenberg
Blixen forestillingsbillede fra sæson 19/20. Foto: Henrik Stenberg
Astrid Elbo som Karen Blixen. Ryan Tomash som Denys Finch Hatton. Foto: Camilla Winther
Astrid Elbo som Karen Blixen. Foto: Camilla Winther
Koreograf og solodanser Gregory Dean. Foto: Natascha Rydvald
Solist Astrid Elbo. Foto: Natascha Rydvald
Information om Det Kongelige Teater
33 69 69 33http://kglteater.dk/
Følg pressemeddelelser fra Det Kongelige Teater
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Det Kongelige Teater
Gæstespillet Den lille prins forlænget med ekstra spilledatoer22.9.2022 11:14:16 CEST | Pressemeddelelse
Det tidløse eventyr fortalt i ord og toner af prisvindende Trio con Brio Copenhagen og skuespiller Søren Sætter-Lassen.
Holberg på Tinder på Det Kongelige Teater15.9.2022 10:55:56 CEST | Pressemeddelelse
Det Kongelige Skuespil markerer 300året for dansk teater med en hæsblæsende, fysisk iscenesættelse af Ludvig Holbergs DEN VÆGELSINDEDE
REMINDER: invitation til pressemøde om Det Kongelige Teaters RAGNAROK15.9.2022 04:00:00 CEST | Pressemeddelelse
Kim Fupz Aakeson fletter flere af den nordiske mytologis mest kendte myter sammen i en humoristisk og tankevækkende fortælling, der rammer Ulvedalene i Dyrehaven som kæmpeteater i sommeren 2023
Morten Kirkskov fortsætter som skuespilchef14.9.2022 12:00:00 CEST | Pressemeddelelse
En enig bestyrelse på Det Kongelige Teater har valgt at forlænge Morten Kirkskovs kontrakt
Tidens vigtigste bands møder musikere fra verdens ældste orkester13.9.2022 13:00:00 CEST | Pressemeddelelse
Det Kongelige Teater og Soundvenue fortsætter den populære koncertrække Crossover. Et af de seneste års stærkeste stemmer på den danske musikscene åbner ballet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022